@ ภาษีที่ดินและสิ่งปลูกสร้าง พ.ศ.2562 เริ่มเก็บปี 2563 เป็นปีแรก องค์การบริหารส่วนตำบลหาดขาม ดำเนินการส่งแบบรายการที่ดินและสิ่งปลูกสร้าง (ภ.ด.ส.3) ภายในเขตองค์การบริหารส่วนตำบลหาดขาม

หากท่านใดได้รับหนังสือแล้ว ไม่ต้องตกใจนะคะ ว่ามันคืออะไร พรบ.ฉบับนี้ได้กำหนดให้แจ้งรายการที่ดินและสิ่งปลูกสร้างทุกแปลง ไม่ว่าท่านจะเสียภาษี หรือไม่เสียภาษีก็ตาม

ขอให้ตรวจสอบความถูกต้อง ว่าท่านมีที่ดินและสิ่งปลูกสร้างตามที่องค์การบริหารส่วนตำบลหาดขามได้แจ้งหรือไม่ หากไม่ถูกต้อง ท่านจะต้องดำเนินการดังนี้ 1.เตรียมสำเนาโฉนดที่ดิน 2.ทะเบียนบ้านฉบับจริงของบ้านหลังนั้นๆ มาได้ที่องค์การบริหารส่วนตำบลหาดขาม ภายใน 15 วันนับแต่ได้รับหนังสือเพื่อดำเนินการแก้ไขให้ถูกต้อง หรือสอบถามเพิ่มเติม หมายเลขโทรศัพท์ 0-3251-0122

@ และส่งหนังสือแจ้งการประเมินภาษีที่ดินและสิ่งปลูกสร้าง (ภ.ด.ส.6)  ประจำปี  2563  **สำหรับผู้ที่ต้องชำระภาษี**

เจ้าของที่ดิน ปลูกบ้านบนที่ดินของตนเองเพื่ออยู่อาศัยและมีชื่อในทะเบียนบ้านหลังนั้นๆ จะได้รับการยกเว้นมูลค่า 50 ลบ. (ที่ดิน+สิ่งปลูกสร้าง)

ปลูกบ้านในที่ดินของคนอื่น ได้รับการยกเว้นตัวบ้าน 10 ลบ. เจ้าของที่ดินเสียภาษี 0.02%ของมูลค่าที่ดิน

บ้านหลายหลัง หลังหลักยกเว้น50ลบ. หลังที่2/3/4/5++++เสียภาษีอัตรา 0.02%

ห้องเช่ารายเดือนเพื่ออยู่อาศัย เสียภาษีอัตรา 0.02%ของมูลค่าที่ดิน+สิ่งปลูกสร้าง

ห้องเช่ารายเดือนเพื่อการค้า และห้องพักรายวัน เสียภาษีอัตรา 0.30%ของมูลค่าที่ดิน+สิ่งปลูกสร้าง

ที่ดินเพื่อการเกษตร กรณีโฉนด บุคคลธรรมดา ได้รับการยกเว้น 3ปี(2563-2565) นิติบุคคลเสียอัตรา 0.01% กรณีที่ดินนอกเหนือจากโฉนดทั้งบุคคลธรรมดาและนิติบุคคลเสียภาษีอัตรา 0.01%

ที่ดิน/สิ่งปลูกสร้างเพื่อการค้า เชิงพาณิชย์ โรงงานอุตสาหกรรม เสียภาษีอัตรา 0.30%

ที่ดินรกร้างว่างเปล่า ไม่ทำประโยชน์ เสียภาษีในอัตรา 0.30%และเพิ่มขึ้นทุกๆ3ปี

ที่ดิน/สิ่งปลูกสร้างทั้งอยู่อาศัยด้วยการค้าด้วย คิดแยกเป็นสัดส่วน พื้นที่ส่วนของอาศัยการยกเว้นตามด้านบน พื้นที่ส่วนการค้า 0.30%

**ชำระภาษีภายในเดือนสิงหาคม 2563**

  การคิดเบี้ยปรับและเงินเพิ่มถ้าผู้เสียภาษีไม่มาชำระภาษีภายในระยะเวลาที่กำหนด จะต้องเสียภาษีค้างชำระ รวมทั้งเบี้ยปรับและเงินเพิ่ม ดังนี้ ~ 39 ~

1. ถ้าผู้เสียภาษีมิได้มาชำระภาษีภายในเวลาที่กำหนด แต่ต่อมาได้มาชำระภาษีก่อนที่จะได้รับหนังสือแจ้งเตือน ให้คิดเบี้ยปรับร้อยละ 10 ของจำนวนภาษีค้างชำระ

2. ถ้าผู้เสียภาษีมาชำระภาษีภายในระยะเวลาที่กำหนดในหนังสือแจ้งเตือนให้คิดเบี้ยปรับร้อยละ 20 ของ จำนวนภาษีค้างชำระ

3. ถ้าผู้เสียภาษีมาชำระภาษีภายหลังจากที่กำหนดในหนังสือแจ้งเตือน ให้คิดเบี้ยปรับร้อยละ 40 ของจำนวนภาษีค้างชำระ

4. ผู้เสียภาษีที่มิได้ชำระภาษีภายในเวลาที่กำหนด ให้เสียเงินเพิ่มอีกร้อยละ 1 ต่อเดือนของจำนวนภาษีค้าง ชำระ เศษของเดือนให้นับเป็น 1 เดือน โดยให้เริ่มนับเมื่อพ้นกำหนดเวลาชำระภาษีจนถึงวันที่มีการชำระภาษีแต่ ไม่ให้เกินกว่าจำนวนภาษีที่ต้องชำระ

5. กรณีที่ผู้บริหารท้องถิ่นให้ขยายกำหนดเวลาชำระภาษีและได้มีการชำระภาษีภายในกำหนดเวลาที่ขยาย ให้นั้น ให้คิดเงินเพิ่มลดลงเหลือร้อยละ 0.5 ต่อเดือนหรือเศษของเดือน

6. เบี้ยปรับอาจงดได้ในกรณีที่ดินและสิ่งปลูกสร้างถูกยึดหรืออายัดตามกฎหมาย โดยผู้มีหน้าที่เสียภาษี จะต้องยื่นคำร้องเป็นหนังสือต่อผู้บริหารท้องถิ่น เพื่อของดเบี้ยปรับของภาษีที่ค้างชำระ และให้ผู้บริหารท้องถิ่นมี อำนาจสั่งงดเบี้ยปรับนับแต่วันที่ศาลหรือเจ้าหน้าที่ผู้มีอำนาจตามกฎหมายมีคำสั่งให้ยึด อายัดที่ดินหรือสิ่งปลูกสร้าง แล้วแต่กรณี

หากท่านใดสงสัยกรณีใด สามารถสอบถามหมายเลขโทรศัพท์ 0-3251-0122 เพื่อประโยชน์ของตัวท่านเอง